**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 160**

(protokols Nr. 6, 44. p.)

**Par projekta pieteikuma “Laivas motora iegāde, lai nodrošinātu zivju resursu aizsardzības pasākumus” iesniegšanu**

Lauku atbalsta dienests sadarbībā ar Valsts zivju fondu 14.01.2025. ir izsludinājis projektu konkursu aktivitātē “Zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība, 1. kārta”, kuras ietvaros var iegādāties aprīkojumu, kas nodrošina zivju resursu aizsardzību publiskajās ūdenstilpnēs.

Projekta ietvaros paredzēts iegādāties laivas motoru, lai biedrība “Kāla ezera padome” varētu nodrošināt zivju resursu aizsardzības pasākumus.

Projekta kopējās izmaksas EUR 4 500 (četri tūkstoši pieci simti euro, 00 centi), t.sk. Zivju fonda finansējums EUR 4 000.00 (četri tūkstoši, 00 centi), biedrības “Kāla ezera padome” līdzfinansējums EUR 500,00  EUR (pieci simti euro, 00 centi).

Noklausījusies sniegto informāciju, ņemot vērā 12.03.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Laivas motora iegāde, lai nodrošinātu zivju resursu aizsardzības pasākumus” Lauku atbalsta dienestā izsludinātajā projektu konkursa aktivitātē “Zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība”.
2. Projekta kopējās izmaksas EUR 4 500.00 (četri tūkstoši pieci simti euro, 00 centi), t.sk. Zivju fonda finansējums EUR 4000,00 (četri tūkstoši euro, 00 centi), biedrības “Kāla ezera padome” finansējums EUR 500,00  EUR (pieci simti euro, 00 centi).
3. Nodrošināt projekta “Laivas motora iegāde, lai nodrošinātu zivju resursu aizsardzības pasākumus” priekšfinansējumu EUR 4 500.00 (četri tūkstoši pieci simti euro, 00 centi) no pašvaldības 2025. gada budžeta līdzekļiem.
4. Lēmuma izpildi uzdot Projektu ieviešanas nodaļai.

Domes priekšsēdētājs A. Lungevičs

*Rēķe-Madalāne 27865667*